
AVIZ
asupra proiectului de Lege privind respingerea Ordonanţei de urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere, trimis cu adresa nr. PL.x 603 din 8 octombrie 2008 şi înregistrat sub nr. 31/963 din 10.10.2008.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a adoptat proiectul de lege în şedinţa din 29 septembrie 2008.

Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din 27 ianuarie 2009.
Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ cu nr. 780 din 27.06.2008.
  

În urma dezbaterilor, membrii Comisiei au hotărât, în unanimitate, avizarea favorabilă a proiectului de lege, cu amendamentele adoptate, redate în anexă.


În raport de obiectul şi conţinutul său, proiectul de lege face parte din categoria legilor ordinare.

Anexa 

	Nr. crt.
	Text adoptat de Senat
	Amendamente admise
	Motivaţie

	1
	Lege privind respingerea Ordonanţei de urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere
	Lege privind aprobarea Ordonanţei de urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere
	Aprobarea prin Lege a Ordonanţei de Urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere este necesara, intrucat transpune prevederi ale dreptului comunitar în domeniu.

	
	Articol unic.- Se respinge Ordonanţa de urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere, publicată în Monitorul Oficial al României, Partea I nr. 451 din 17 iunie 2008.
	Articol unic.- Se aprobă Ordonanţa de urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere, publicată în Monitorul Oficial al României, Partea I nr. 451 din 17 iunie 2008.
	Aprobarea prin Lege a Ordonanţei de Urgenţă a Guvernului nr. 74/2008 pentru modificarea şi completarea Ordonanţei de urgenţă a Guvernului nr. 109/2005 privind transporturile rutiere este necesara, intrucat transpune prevederi ale dreptului comunitar în domeniu.

